87 साल की उम्र में लंदन में ली आखिरी सांस, 100 से ज्यादा देशों में फैला है ग्रुप का कारोबार
Hinduja Group Chairman SP Hinduja dies at 87, हिंदुजा ग्रुप के चेयरमैन SP हिंदुजा का निधन, 87 साल की उम्र में लंदन में आखिरी सांस
हिंदुजा ग्रुप के चेयरमैन श्रीचंद परमानंद हिंदुजा यानी SP हिंदुजा का 87 साल की उम्र में निधन हो गया। वे बीते कुछ समय से बीमार चल रहे थे। एसपी हिंदुजा चार भाइयों में सबसे बड़े थे। लंदन में उनका निधन हुआ है। एसपी हिंदुजा स्ट्रिक्ट वेजिटेरियन थे। जब भी वह विदेश यात्रा करते हैं तो वह अपने शेफ के साथ यात्रा करना पसंद करते थे। उन्होंने हमेशा शराब से दूरी बनाई।
एसपी हिंदुजा लेवी बॉडी डिमेंशिया यानी भूलने की बीमारी से पीड़ित थे। उनकी पत्नी मधु का इसी साल 6 जनवरी को निधन हुआ था। उनकी दो बेटियां शानू और वीनू हैं। 1952 में शिक्षा पूरी करने के बाद एसपी हिंदुजा अपने पिता के पारिवारिक व्यवसाय से जुड़ गए थे। हिंदुजा ग्रुप का कारोबार 100 से ज्यादा देशों में फैला है। 38 देशों में इनकी डायरेक्ट प्रेजेंस है।
परिवार के मेंटॉर थे एसपी हिंदुजा
परिवार की ओर से जारी बयान में कहा गया कि 'गोपीचंद, प्रकाश, अशोक और पूरे हिंदुजा परिवार को आज हमारे परिवार के संरक्षक और हिंदुजा ग्रुप के चेयरमैन एसपी हिंदुजा के निधन की घोषणा करते हुए बहुत दुख हो रहा है। वे परिवार के मेंटॉर थे।'
ईरान में इस्लामिक टेकओवर के बाद शिफ्ट किया बिजनेस
श्रीचंद हिंदुजा के पिता परमानंद दीपचंद हिंदुजा ने इस ग्रुप की स्थापना की थी। उन्होंने 1919 में ईरान जाने से पहले भारत के सिंध क्षेत्र में व्यापार करना शुरू किया था, जो अब पाकिस्तान का हिस्सा है। 1971 में उनकी मृत्यु पर, उनके चार बेटों ने कारोबार का जॉइंट कंट्रोल ले लिया और 1979 में ईरान के इस्लामिक टेकओवर के बाद ऑपरेशन को लंदन ले गए।
पिता के निधन के बाद संभाली विरासत
हिंदुजा ग्रुप ब्रिटेन के सबसे अमीर कारोबारी घरानों में से एक है। हिंदुजा ग्रुप का 100 से ज्यादा देशों में ट्रक, बैंकिंग, पावर से लेकर केब टीवी के क्षेत्र में बिजनेस फैला है। इनकी प्रमुख कंपनियों में अशोक लेलैंड, गल्फ ऑयल, हिंदुजा बैंक स्विट्जरलैंड, इंडसइंड बैंक, हिंदुजा ग्लोबल सॉल्यूशंस, हिंदुजा टीएमटी, हिंदुजा वेंचर्स, इंडसइंड मीडिया एंड कम्युनिकेशंस लिमिटेड हैं।
विदेश यात्रा​​​​​​ में शेफ को साथ ले जाते थे​ हिंदुजा
बोफोर्स घोटाले से भी जुड़ा था नाम
श्रीचंद, गोपीचंद और प्रकाश हिंदुजा का नाम बोफोर्स घोटाले में भी सामने आया था। इस घोटाले में स्वीडिश कंपनी बोफोर्स पर यह आरोप लगाया गया कि उसने 1986 में भारत सरकार को 1.3 अरब डॉलर की रिश्वत दी थी। इसमें तीनों भाइयों ने मदद की थी। तीनों भाइयों पर CBI ने अक्टूबर 2000 में ये आरोप लगाए थे, मगर साल 2005 में दिल्ली की कोर्ट ने सबूत के अभाव में उन पर लगे सभी आरोपों को खारिज कर दिया।